โอเปกเผยเดือนมี.ค.ผลผลิตน้ำมันพุ่งขึ้น คาดอุปทานน้ำมันสหรัฐลดลงใน Q2/58
โอเปกเผยเดือนมี.ค.ผลผลิตน้ำมันพุ่งขึ้น คาดอุปทานน้ำมันสหรัฐลดลงใน Q2/58
17 เม.ย. 2558

กลุ่มประเทศผู้ส่งออกน้ำมัน (โอเปก) เปิดเผยว่า ผลผลิตน้ำมันของโอเปกพุ่งขึ้นอย่างรวดเร็วในเดือนมีนาคม และคาดว่าผลผลิตน้ำมันของสหรัฐปรับตัวลดลงในไตรมาส 2 ปีนี้
โดยผลผลิตน้ำมันของโอเปกเพิ่มขึ้น 810,000 บาร์เรลต่อวันในเดือนมีนาคม เนื่องจากยอดผลิตน้ำมันในซาอุดิอาราเบีย และอิรักมีปริมาณมาก นอกจากนี้ รายงานยังเผยคาดการณ์ว่า อุปสงค์น้ำมันดิบของกลุ่มโอเปกจะเพิ่มขึ้นแตะ 29.27 ล้านบาร์เรลต่อวันภายในปี 2558
โอเปกคาดการณ์ว่า อุปทานน้ำมันของสหรัฐ ซึ่งเป็นคู่แข่งของโอเปก จะเริ่มปรับตัวลดลงในไตรมาส 2 เนื่องจากราคาน้ำมันลดต่ำลง          
ทั้งนี้ เมื่อปีที่แล้วโอเปกได้ปฏิเสธที่จะปรับลดปริมาณการผลิตน้ำมัน ขณะที่ราคาน้ำมันร่วงลงแตะระดับต่ำสุดในรอบ 6 ปี และคาดการณ์ว่าราคาน้ำมันจะฟื้นตัวขึ้นในปี 2558
 